Diari Oficial de la Generalitat Valenciana


Sumari del DOGV 3140, del 11-12-1997 (1997/11828)

RESOLUCIÓ de 14 de novembre de 1997, de la Conselleria d'Economia, Hisenda i Administració Pública, per la qual autoritza determinada generació de crèdits en el capítol II del programa 421.30, Ordenació i Innovació Educativa i Formació del Professorat, per l'obtenció d'ajudes del Ministeri d'Educació i Cultura per a la realització d'intercanvis escolars entre alumnes matriculats en centres docents espanyols i centres docents de la Unió Europea, per un import total de quatre milions noranta-sis mil pessetes (4.096.000 PTA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11235


Organisme emissor
:   Conselleria d'Economia, Hisenda i Administració Pública

Tipus de document
:   Resolució

4025 RESOLUCIÓ de 14 de novembre de 1997, de la Conselleria d'Economia, Hisenda i Administració Pública, per la qual autoritza determinada generació de crèdits en el capítol II del programa 421.30, Ordenació i Innovació Educativa i Formació del Professorat, per l'obtenció d'ajudes del Ministeri d'Educació i Cultura per a la realització d'intercanvis escolars entre alumnes matriculats en centres docents espanyols i centres docents de la Unió Europea, per un import total de quatre milions noranta-sis mil pessetes (4.096.000 PTA). [97/A11745]
  
Derivat de les convocatòries aparegudes en les ordres del Ministeri d'Educació i Cultura de 22 de gener de 1997 (BOE 11.02.97) o de 10 d'octubre de 1996 (BOE 14.11.96) sobre intercanvis escolars entre centres docents espanyols i de la Unió Europea, es van concedir mitjançant resolucions de la Direcció General de Promoció Educativa d'aquest Ministeri amb data 14 de setembre de 1997 i 4 d'abril de 1997, determinades ajudes per a dur a terme els intercanvis sol·licitats pels imports de 958.000 pessetes i 3.138.000 pessetes, respectivament.
  
En haver-se realitzat les activitats per a les quals foren sol·licitades les ajudes i una vegada rebuts els documents comptables oportuns del Ministeri d'Educació i Cultura, la Conselleria de Cultura, Educació i Ciència proposa la corresponent generació de crèdit en l'aplicació pressupostària 94.67.801.37.9, per un import total de 4.096.000 pessetes.
  
En conseqüència, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar l'augment del crèdit en l'aplicació pressupostària 28.54.902.62.1, per un import de 4.096.000 pessetes.
  
Segon
  
Autoritzar l'augment en el pressupost d'ingressos de la Generalitat Valenciana, 402.01 "Transferències corrents de l'administració de l'estat. Àrea d'Educació i Investigació", per un import de 4.096.000 pessetes.
  
València, 14 de novembre de 1997.- El conseller d'Economia, Hisenda i Administració Pública: José Luis Olivas Martínez.